Diari Oficial de la Generalitat Valenciana


Sumari del DOGV 2159, del 07-12-1993 (1993/829993)

RESOLUCIÓ de 22 de novembre de 1993, de la Direcció General de Relacions amb les Corts i del Secretariat del Govern, per la qual es disposa la publicació del Conveni entre el Govern de la Comunitat Autònoma de València i la Secretaria General d'Estructures Agràries del Ministeri d'Agricultura, Pesca i Alimentació, sobre el finançament d'actuacions en aplicació del Reial Decret 378/1993, sobre ajudes per a fomentar inversions forestals en explotacions agràries i accions de desenvolupament i aprofitament dels boscos a les zones rurals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2159

Data del DOGV
:   07-12-1993

Secció del DOGV
:   ALTRES DISPOSICIONS

Número del document
:   1993/829993


Data del document
:   22-11-1993

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Resolució de 22 de novembre de 1993, de la Direcció General de Relacions amb les Corts i del Secretariat del Govern, per la qual es disposa la publicació del Conveni entre el Govern de la Comunitat Autònoma de València i la Secretaria General d'Estructures Agràries del Ministeri d'Agricultura, Pesca i Alimentació, sobre el finançament d'actuacions en aplicació del Reial Decret 378/1993, sobre ajudes per a fomentar inversions forestals en explotacions agràries i accions de desenvolupament i aprofitament dels boscos a les zones rurals.  
Subscrit, després de la tramitació prèvia reglamentària, entre el Govern de la Comunitat Autònoma de València i la Secretaria General d'Estructures Agràries del Ministeri d'Agricultura, Pesca i Alimentació, el dia 3 de juny de 1993, un Conveni sobre el finançament d'actuacions en aplicació del Reial Decret 378/1993 sobre ajudes per a fomentar inversions forestals en explotacions agràries i accions de desenvolupament i aprofitament dels boscos a les zones rurals, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0919/93, i que figura com a annex d'aquesta Resolució.  
València, 22 de novembre de 1993.- El director general' e Relacions amb les Corts i del Secretariat del Govern.  
CONVENI ENTRE EL GOVERN DE LA COMUNITAT VALENCIANA I LA SECRETARIA GENERAL D'ESTRUCTURES AGRARIES DEL MINISTERI D'AGRICULTURA, PESCA I ALIMENTACIO SOBRE EL FINANIÇAMENT D'ACTUACIONS EN APLICACIO DEL REIAL DECRET 378/1993 SOBRE AJUDES PER A FOMENTAR INVERSIONS FORESTALS EN EXPLOTACIONS AGRARIES I ACCIONS DE DESENVOLUPAMENT I APROFITAMENT DELS BOSCOS A LES ZONES RURALS.  
A València, a 3 de juny de 1993  
REUNITS  
D'una banda, l'Honorable Senyor Lluís Font de Mora i Montesinos, conseller d'Agricultura i Pesca i l'Honorable Senyor Antoni Escarré i Esteve, conseller dé Medi Ambient de la Comunitat Valenciana.  
i, d'altra, l'Il·Iustríssim Senyor Lluís Atienza Serna, secretari general d'Estructures Agràries i president de l'Institut Nacional de Reforma i Desenvolupament Agrari (d'ara endavant IRYDA) del Ministeri d'Agricultura, Pesca i Alimentació.  
Es reconeixen recíprocament la capacitat legal per a acordar aquest conveni i amb aquest fi  
EXPOSEN  
Que el Reial Decret 378/1993 sobre mesures per a ajudar a fomentar les inversions forestals en explotacions agràries i accions de desenvolupament i aprofitament dels boscos a zones rurals als articles 2 i 29, estableix que el Ministeri d'Agricultura, Pesca i Alimentació, a través de la Secretaria General d'Estructures Agràries, i de les Comunitats Autònomes podran subscriure convenis bilaterals, en què s'acordaran tant els recursos financers a aportar per cada una de les parts en relació amb els diferents tipus d'actuacions, com els sistemes de coordinació, seguiment i revisió del conveni subscrit.  
Que amb la finalitat d'impulsar la reforestació de terres f les accions de desenvolupament dels boscos a zones rurals a la Comunitat Valenciana, ambdues parts subscriuen aquest conveni amb subjecció a les següents:  
CLAUSULES  
Primera. Duració i àmbit del conveni  
- Aquest conveni s'estableix per a les actuacions, a l'àmbit territorial de la Comunitat Valenciana en les matèries que regula el Reial Decret 378/1993 que corresponen a expedients resolts favorablement per la comunitat durant el quinquenni 1993 a 1997, inclosos a zones amb programa aprovat, que impliquen la concessió de subvencions, conformement al que s'estableix al citat reial decret i a les disposicions del que el desenvolupen, mantenint-se el reconeixement de les ajudes econòmiques concedides, d'acord amb el que es disposa a la Llei General Pressupostària.  
Actuacions a l'àmbit del subprograma 1  
Segona. Assignació territorial de la inversió  
Es fixa com a inversió màxima corresponent al conjunt d'actuacions contemplades al Reial Decret 378/1993 dins de les ajudes cofinançades pel Ministeri d'Agricultura, Pesca i Alimentació i per la Comunitat Autònoma de la Comunitat Valenciana, la quantitat de 8.467 milions de pessetes, que amb caràcter indicatiu significa una previsió de 23.520 hectàrees.  
A l'annex es consignen les previsions màximes per a 1993. Per a la resta d'anys es fixaran en un protocol addicional.  
Tercera. Actuacions a càrrec de la Conselleria d'Agricultura i Pesca i de la Conselleria de Medi Ambient a la Comunitat Valenciana  
La Conselleria d'Agricultura i Pesca i la Conselleria de Medi Ambient de la Comunitat Valenciana, d'ara endavant les conselleries, es comprometen a la realització de les següents actuacions:  
1. Redactat i aprovat el programa regional, d'acord amb el que s'estableix a l'article 17 del Reial Decret 378/1993, la comunitat autònoma tramet, concedeix i paga les ajudes establertes.  
2. Trametre a la Secretaria General d'Estructures Agràries abans del 15 de cada mes els documents suport de les obligacions de pagament (document 0) autoritzats, abans d'efectuar el pagament, que corresponguen a expedients del subprograma 1, a efectes del finançament càrrec de la Secció Garantia del Feoga, d'acord amb el que es disposa al Reglament (CEE) 2776188 de la Comissió, de 7 de setembre.  
3. Anàlogament hauran d'enviar-se les obligacions de pagament (document 0) que corresponguen a expedients finançats exclusivament per la comunitat autònoma.  
4. Finançament del 12,5 per cent de les ajudes concedides, que siguen computables als efectes d'aquest conveni, conformement al que es preuen al capítol I del reial decret, fins un volum màxim d'ajudes de 1.058 milions de pessetes.  
5. Proposar els transvasaments pressupostaris que es consideren aconsellables entre aquest, programa i el del cessament anticipat a l'activitat agrària.  
Quarta. Actuacions a càrrec de la Secretaria General d'Estructures Agràries.  
La Secretaria General d'Estructures Agràries, a través de l'IRYDA, es compromet a aportar:  
1. El cobriment pressupostari i la formalització del pagament en tot allò a què fa referència i en la part que li corresponga de les actuacions amb ajudes concedides per les conselleries, d'acord amb el que s'estableix a la clàusula 3a., apartat 1, d'aquest conveni.  
2. El finançament del 12,5 per cent de les ajudes concedides per la comunitat autònoma, que siguen computables als efectes d'aquest conveni, segons el que es preuen al capítol I del Reial Decret, fins a un volum màxim de 1.058 milions de pessetes.  
3. Trametre a la comunitat autònoma, abans del dia 25 de cada mes, els imports a pagar de tots els expedients dels quals han estat rebudes les obligacions de pagament (document 0) tant de la part finançada pel Feoga-Garantia com de la financiada per la Secretaria General d'Estructures Agràries.  
La previsió de fondos del Feoga-Garantia tindrà un màxim de 6.351 milions de pessetes.  
4. Trametre a la comunitat autònoma, abans del dia 25 de cada mes, els imports a pagar de tots els expedients dels quals han estat rebudes les obligacions de pagament (document 0) de la part finançada pel Feoga-Garantia per a aquells expedients què no tinguen finançament de la Secretaria General d'Estructures Agràries.  
Actuacions a l'àmbit del subprograma 2  
Cinquena. Actuacions d'ambdues administracions  
En tot allò que fa referència al subprograma 2: Accions de desenvolupament i ordenació dels boscos a zones rurals, es realitzaran les següents actuacions:  
1. Es fixa com a inversió màxima dins de les ajudes cofinançades pel Ministeri d'Agricultura, Pesca i Alimentació i per la Comunitat Autònoma de València la quantitat de 1.963 milions de pessetes, que amb caràcter indicatiu suposa una previsió de 16.000 hectàrees per al quinquenni 1993 a 1997.  
2. Redactat i aprovat el programa regional, d'acord amb el que s'estableix a l'article 25 del Reial Decret 378/1993, la comunitat autònoma tramet, concedeix i paga les ajudes establertes.  
3. Trimestralment, la comunitat autònoma liquidarà amb la Secretaria General d'Estructures Agràries la part que, a aquesta, li corresponga dels pagaments efectuats d'expedients corresponents a aquest subprograma. La Secretaria General podrà realitzar avançaments a compte, a la comunitat per al pagament de les dites ajudes.  
4. Abans del 31 de gener de cada any del quinquenni 1993 a 1997, la comunitat autònoma trametrà a la Secretaria General d'Estructures Agràries llis tat de tots els pagaments efectuats a l'any anterior, a efectes de sol·licitar el corresponent reembossament al Feoga-Orientació.  
5. La Comunitat Autònoma de València haurà de finançar el 50 per cent de les ajudes concedides, a càrrec del subprograma 2, que siguen computables als efectes d'aquest conveni fins a un volum màxim de 981,5 milions de pessetes.  
6. La Secretaria General d'Estructures Agràries haurà de finançar el 50 per cent restant de les ajudes concedides per la comunitat autònoma, a càrrec del subprograma 2, que siguen computables als efectes d'aquest conveni, fins a un volum màxim de 981,5 milions de pessetes.  
Actuacions comuns als dos subprogrames  
Sisena. Ajust pressupostari anual  
Durant l'exercici s'efectuarà la comprovació dels percentatges de participació per ambdues administracions en el finançament del conjunt de les ajudes computables a aquest conveni. Així mateix, es determinarà la desviació existent respecte al compromís que s'hi estableix, realitzant, en conseqüència els ajusts pressupostaris precisos per a aconseguir l'equilibri final.  
Setena. Compensació econòmica entre administracions  
1. Sobre exercici tancat, s'efectuarà la comprovació dels percentatges de participació per ambdues administracions en el finançament del conjunt de les ajudes computables en aquest conveni. Així mateix, es determinarà la desviació existent respecte al compromís que s'hi estableix, realitzant, en conseqüència, les compensacions precises per a aconseguir l'equilibri final. L'establiment del percentatge acordat, s'efectuarà mitjançant transferències finals recíproques dins del primer trimestre del nou exercici.  
2. La determinació de les dites compensacions econòmiques s'efectuarà mitjançant la suma dels imports que consten als documents comptables d'autorització i disposició de despesa (AD) de les ajudes concedides computables als efectes d'aquest conveni a la data de 31 de desembre de 1993.  
Les transferències finals anuals a què es refereix l'apartat 1 d'aquesta clàusula, requeriran ajusts posteriors en funció de les diferències que es generen entre els imports compromesos, segons el que s'indica a l'apartat anterior i els imports de les certificacions finals de les inversions realitzades.  
Vuitena. Informació, verificació i seguiment  
1. Informació  
El compliment dels necessaris requeriments informatius es duran a terme per ambdues parts, en allà que constitueixen els seus compromisos, sota el criteri de màxima eficàcia i aprofitament de tal informació per a l'interès general.  
Es procurarà la màxima informatització de la informació així com també la compatibilitat entre els sistemes i equipaments informàtics d'ambdues parts.  
1.1. Obligacions d'informació per part de les conselleries  
- Amb caràcter mensual trametran a l'IRYDA, suport informàtic de les sol·licituds trameses. Aquesta informació contindrà, com a mínim, el, contingut i l'estructura dels documents que figuren a l'annex.  
- Amb igual periodicitat enviarà suport informàtic amb les dades dels expedients aprovats en aqueix període de temps, recollint-s'hi tota la informació sobre les explotacions auxiliades, dades del beneficiari, import de les ajudes, tant els que corresponguen a inversions com ajudes a compensacions de rendes.  
- També, mensualment, s'enviaran a l'IRYDA, en suport informàtic, les certificacions pagades en aqueix període de temps.  
- Abans del 15 de gener haurà de trametre's un balanç de la situació general referenciada al 31 de desembre de l'any anterior, quant al grau de realització de les actuacions contemplades en aquest conveni, que inclou import i número de resolucions compromeses per subprogrames.  
- Sempre que les institucions comunitàries ho requerisquen o quan calga en les relacions que s'hi mantenen, les Conselleries proporcionaran la informació necessària no disponible en l'IRYDA.  
1.2. Obligacions d'informació per part de l'IRYDA  
- Trimestralment, informaran les Conselleries sobre la marxa general de realització, tant pel que fa al seu àmbit territorial com en allò referent a la marxa general de programa.  
- Igualment proporcionarà informació derivada de les relacions amb les institucions comunitàries, així com també la que es genere de la informació rebuda de les conselleries i del conjunt nacional, en allò referent a tals matèries.  
2. Verificació i control  
La verificació no suposarà en cap cas exercir tal funció i la contesa del control d'una administració sobre l'altra, sinó que serà exercitar aqueixa funció pel que fa a la garantia i seguretat que cada administració ha de tindre dels seus propis actes i ha de proporcionar a d'altri sobre la correcta utilització dels recursos possibles i de l'aplicació del programa pel sector agrari i els agricultors.  
2.1. Les conselleries efectuaran sota la seua responsabilitat la verificació directa de tots i cadascun dels expedients que tramite, comprovant el, compliment de requisits del beneficiari d'acord amb l'ajuda que se li concedeix, de l'explotació de les inversions, i en general, de tots els elements que intervenen en el contingut, procés i resultat de l'actuació ajudada.  
2.2. Les conselleries i l'IRYDA programaran, coordinaran i duran a terme les actuacions conjuntes de verificació i control, almenys una vegada a l'any, sota la fórmula de mostreig o part d'inversions específiques, establint-se els criteris d'anàlisi i control a través de la Comissió de Seguiment.  
Tot això, independentment del control anual que les mateixes conselleries han d'excercitar sobre aquells beneficiaris que vagen a cobrar anualment la compensació de rendes.  
3. Coordinació i seguiment  
3.1. Comissió bilateral  
Ambdues parts es comprometen a efectuar un seguiment conjunt i a coordinar les seues actuacions a fi de donar compliment de les negociacions contretes en aquest conveni.  
A tal efecte es constitueix una Comissió bilateral de seguiment i coordinació que s'encarregarà de:  
- Realitzar balanços de compliment d'objectius del programa fixat al reial decret i a les normes de desenvolupament.  
- Avaluar els resultats i amidar l'impacte de les actuacions desenvolupades.  
- Portar un seguiment d'execució i compliment del conveni.  
- Revisar els aspectes operatius i criteris aplicatius, programant les correccions a introduir-hi, de cara a la marxa del programa, elaborant les propostes unitàries possibles.  
- Planificar la seua activitat que es podrà confirmar en grups d'experts o encàrrecs específics.  
La Comissió bilateral de seguiment serà paritària d'ambdues administracions, amb un màxim de sis membres, de la qual formaran part els respectius directors generals competents en la matèria objecte d'aquest conveni o en els que aquests deleguen expressament. La resta dels membres seran designats per ambdues administracions en funcionaris que, almenys, tinguen el rang administratiu de cap de servei o similar.  
La mateixa comissió determinarà les seues normes de funcionament i la periodicitat de les reunions, podent ser convocada per ambdues parts.  
3.2. General  
La coordinació i seguiment general del programa corresponent a la Secretaria General d'Estructures, que exercirà tal funció a. l'àmbit estatal, en especial a través de l'òrgan col·legiat de directors generals en matèria d'estructures de les, distintes conselleries.  
Al si del dit òrgan i d'acord amb els balanços de realització mencionats a l'apartat 3.1. d'aquesta clàusula, es revisaran, en la primera quinzena d'octubre, els grups màxims recollits a la clàusula 2a. d'aquest conveni, realitzant-se la redistribució, entre subprogrames i entre comunitats autònomes.  
Novena. Compliment de les ajudes  
Ambdues parts es comprometen a comunicar-se mutuament els incompliments de norma detectats i a responsabilitzar-se d'iniciar i dur a terme les actuacions contra d'altres que els fets requerisquen basant-se en la legalitat i normativa vigent, així com suportar amb el pressupost o recursos propis, les conseqüències econòmiques derivades de tals fets en la mesura que queden imposables a l'administració corresponent.  
En conseqüència, en processos contra beneficiaris per incompliment, falsedat o motius similars per part d'ells, les subvencions aportades per cada part es recuperaran per aquestes parts, establint el procediment legal que calga.  
En actuacions d'incompliment, per error o una altra causa comès per una administració, aquesta suportarà la càrrega pressupostària   
precisa per a reposar l'ajuda coberta per l'altra administració com a conseqüència del dit error o causa similar. Per això serà vàlid qualsevol mecanisme; transferència directa entre administracions, sistema de compensació en el temps amb altres ajudes, o altres fórmules que salden les reposicions pendents.  
Deu. Revisió del conveni  
Els compromisos genèrics establerts en les clàusules precedents podran ser revisats i ajustats de mutu acord entre les parts dins la comissió de seguiment, en funció del desenvolupament efectiu de les primes i dins de l'àmbit fixat a la clàusula la. d'aquest conveni.  
Onze. Denúncia i pròrroga del conveni  
L'incompliment de les clàusules d'aquest conveni per qualsevol de les parts signants, podrà donar lloc à denunciar-lo.  
Dotze. Jurisdicció  
Qualsselvol qüestions que susciten la interpretació, l'aplicació i els efectes d'aquest conveni que no queden solventats per la Comissió prevista a la clàusula 8a.3. seran resoltes pels òrgans de la jurisdicció contenciosa administrativa, segons resulta de l'article 19 del text articulat de la Llei de contractes de l'Estat.  
I en prova de conformitat, signen aquest conveni per triplicat i només a un efecte,  
El secretari general d'Estructures Agràries,  
LUIS ATIENZA SERNA  
El Conseller de Medi Ambient,  
ANTONIO ESCARRE ESTEVE  
El Conseller d'Agricultura i Pesca,  
LUIS FONT DE MORA Y MONTESINOS  
Veure annex